XI Triatló Platja de Gandia estrena prova per relleus amb els millors equips de la Comunitat Valenciana
02 maig 2019

## XI Triatló Platja de Gandia estrena prova per relleus amb els millors equips de la Comunitat Valenciana02 maig 2019Última actualització: 14 juliol 2025

![](../gestion/img/MG_00535.JPG)  
  

La regidora delegada d'Esports, Lydia Morant, ha comparegut aquest matí davant els mitjans de comunicació acompanyada pel representant del club organitzador, Club Triatló Gandia, Alejandro Muñoz, per a informar sobre la celebració del XI Triatló el pròxim diumenge 5 de maig a la Platja de Gandia.  
L'esdeveniment esportiu donarà començament a les 9 del matí en l'avinguda de la Pau, on estarà situada tant l'eixida com la meta de la prova.

  
**Lydia Morant** ha assenyalat que, “c_om a novetat aquesta edició compta amb una competició de relleus que es durà a terme per equips i que és puntuable tant per a la Lliga de Clubs com per al Campionat Autonòmic. És la primera vegada que es fa a la ciutat de Gandia_”. Els tres integrants de cada equip hauran de completar els tres segments (natació, ciclisme i carrera), abans de donar el relleu al seu company; cada atleta recorrerà 255 metres nadant en les aigües del port; 5,2 km. amb bicicleta i 1,5 km. corrent per primera línia de platja.  
A més, a partir de les 11 del matí, es desenvoluparà la tradicional Sprint Open, prova individual en la qual caldrà completar una distància de 750 metres nadant; 21,6 quilòmetres amb bicicleta i 5 quilòmetres de carrera a peu.  
Les inscripcions ja estan tancades i està previst que participen 327 triatletes de 109 equips, en relleus, entre ells els millors de la Comunitat Valenciana. La participació en la Sprint Open ronda els 200.  
En les dues proves de relleus han pogut inscriure's només triatletes federats dins de la Comunitat Valenciana, mentre que la participació en la Sprint Open no està condicionada a la possessió de la llicència federativa i poden competir també atletes de fora de la nostra comunitat.

  
**Alejandro Muñoz** ha assenyalat que “_el triatló per relleus, és una prova que entra ja en competició en els Jocs Olímpics de Tòquio 2020, per la qual cosa les federacions de Triatló s'estan apuntant per a introduir-ho com a competicions en la Comunitat Valenciana, encara que a nivell estatal ja s'està fent. Van triar Gandia com a punt de prova per a aquesta lliga de clubs perquè disposem d'una infraestructura adequada per a fer-ho_”. El club local participa amb un equip masculí i un altre femení, tots dos amb possibilitats d'ascens.  
Durant la carrera a peu es farà lliurament d'avituallament líquid i en la meta, sòlid i líquid.  
La zona de recepció, recollida de dorsals i lliurament de premis serà en la Plaça del Port.  
La recollida de dorsals serà el dissabte 4 de maig: De 17:00h a 19:00h (només dorsals) i el diumenge 5 de maig: De 07.00 h a 08.15 h. (dorsals + xip).  
Per a participants del Sprint Open també serà possible el lliurament de dorsals de 09.00 a 10.15 h.

Per a finalitzar, la regidora ha convidat a la ciutadania a la participació i ha agraït al Club Triatló Gandia “_per l'organització d'aquest esdeveniment que arriba a la seua XI edició i que enguany ha volgut diferenciar-se i participar d'aquesta prova nova, que esperem que siga un èxit i que es puga consolidar a la platja. També agrair al Club Nàutic per la seua col·laboració, als voluntaris, Policia Local, Protecció Civil i Creu Roja, perquè sense ells seria molt complicat realitzar aquesta prova_”.  
Més informació:  
clubtriatlogandia@gmail.com

[Twittear](https://twitter.com/share)